b'\n_START_ARTICLE_\nSankt \xc3\x86thelwolds velsignelser\n_START_PARAGRAPH_\nSankt \xc3\x86thelwolds velsignelser (engelsk St. \xc3\x86thelwolds Benedictionale) er et engelsk illuminert (illustrert) religi\xc3\xb8st manuskript fra 900-tallet som i dag oppbevares ved British Library i London (MS 49598). Det er det viktigste av de angelsaksisk illuminert verker fra Winchester-skolen. Det inneholder ulike pontifikale (pavelige) velsignelser som ble benyttet i l\xc3\xb8pet av messen p\xc3\xa5 forskjellige dager hele \xc3\xa5ret sammen med en form for \xc3\xa5 velsigne stearinlysene som ble brukt under kyndelsmesse. Manuskriptet ble skrevet av munken Godeman p\xc3\xa5 anmodning av \xc3\x86thelwold, biskop av Winchester.\n_START_SECTION_\nManuskriptets tekst\n_START_PARAGRAPH_\nDen latinske teksten inneholder velsignelser som ble lest av en biskop i l\xc3\xb8pet av messen. Hver i det liturgiske \xc3\xa5ret og hver helgens festdag hadde forskjellige velsignelser. Manuskriptet inneholdt velsignelser for festen til de tre helgenene sankt Vedast, sankt \xc3\x86thelthryth og sankt Svithun som var lokale festdager og ville ikke bli funnet i en samlinger med velsignelser fra et annet omr\xc3\xa5de. Teksten synes \xc3\xa5 ha v\xc3\xa6rt en sammensmelting av en \xc2\xabgregoriansk\xc2\xbb velsignelse-tekst som ble avledet fra et bilag av sankt Benedikt av Aniane til en s\xc3\xa5kalt Hadrianum, en sakramental tekst fra Roma som v\xc3\xa6rt i pavelig bruk, og en gallikansk (fransk) tekst fra 700-tallet. Manuskriptet inneholdt ogs\xc3\xa5 en rekke velsignelser som var blitt komponert ved Winchester._NEWLINE_\xc2\xabHybridteksten\xc2\xbb som er funnet i Sankt \xc3\x86thelwolds velsignelser er ogs\xc3\xa5 funnet i Ramseys velsignelser i Paris. Det er en mulighet for at begge var skrevet av Godeman. Det er ikke sikkert hvilket manuskript som var det f\xc3\xb8rste, skj\xc3\xb8nt forskeren A. J. Prescott har argumentert for at Ramseys ble skrevet av Godeman, p\xc3\xa5 ordre gitt til ham av \xc3\x86thelwold, for at dette verket skulle bli sendt et annet sted; og at \xc3\x86thelwold var s\xc3\xa5 forn\xc3\xb8yd med resultatet at han fikk gjort ytterligere en kopi for seg selv. Dumville har argumentert for at hybridteksten faktisk har sin opprinnelse fra f\xc3\xb8r b\xc3\xa5de Ramseys og \xc3\x86thelwolds velsignelser. Hybridteksten var meget innflytelsesrik i England og Frankrike p\xc3\xa5 900- og 1000-tallet.'